Diari Oficial de la Generalitat Valenciana


Sumari del DOGV 4702, del 01-03-2004 (2004/1900)

RESOLUCIÓ de 19 de desembre de 2003, del director-gerent de l'Institut Valencià d'Atenció als Discapacitats (IVADIS), per la qual s'obri termini de la convocatòria pública per a la constitució de les Borses de Substitució de l'IVADIS, per a la provisió temporal de llocs de treball de naturalesa laboral de l'IVADIS.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4702

Data del DOGV
:   01-03-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/1900


Data del document
:   19-12-2003

Organisme emissor
:   Institut Valencià d'Atenció als Discapacitats

Tipus de document
:   Resolució

Correcció d'errades

 Descriptors 

:   * treballador social
    * psicologia
    * personal sanitari
    * personal de conducció
    * professió paramèdica
    * professió administrativa
    * personal docent
    * treball temporal
    * personal de serveis

RESOLUCIÓ de 19 de desembre de 2003, del director-gerent de l'Institut Valencià d'Atenció als Discapacitats (IVADIS), per la qual s'obri termini de la convocatòria pública per a la constitució de les Borses de Substitució de l'IVADIS, per a la provisió temporal de llocs de treball de naturalesa laboral de l'IVADIS. [2004/X1900]
  
Vist que les necessitats de recursos humans en l'Institut Valencià d'Atenció als Discapacitats (IVADIS) requerien la necessitat de constitució de la Borsa de Millora d'Ocupació.
  
Per això, el 19 de novembre de 2002, amb negociació prèvia amb els sindicats representatius en l'IVADIS, a l'empara del que disposa el II Conveni Col·lectiu del personal laboral al servici del Consorci Valencià de Servicis Socials i en el Reial Decret Legislatiu 1/1995, de 24 de març, pel qual s'aprova el Text Refós de la Llei de l'Estatut dels Treballadors, va ser aprovada el dia 19 de novembre de 2002 la Regulació de les Bases de les Borses de Millora d'Ocupació i Substitució pel president de l'IVADIS i el seu Consell Rector i objecte d'informe favorable per l'Àrea de Funció Pública de la Conselleria de Justícia i Administracions Públiques el 20 de març de 2003 aprovada, i finalment publicada en el Diari Oficial de la Generalitat Valenciana número 4.520, amb data 12 de juny de 2003.
  
Així mateix, per Resolució de data 20 d'octubre de 2003, dictada per la presidenta de l'IVADIS, es va aprovar la modificació de l'apartat 2 de l'article 5 d'ambdós bases que regulen les Borses d'Ocupació Temporal de l'IVADIS, publicada en el DOGV en data 19 de desembre de 2003.
  
Esta regulació, basada en la normativa vigent en la matèria, conté les normes de constitució i de funcionament de les Borses de Substitució, així com els requisits i la baremació de mèrits per a formar-ne part.
  
Segons disposa l'article sext de la regulació de la Borsa de Substitució de l'IVADIS, la convocatòria d'estes es farà per mitjà de resolució del director-gerent, publicada en el Diari Oficial de la Generalitat Valenciana.
  
En conseqüència, es convoquen les esmentades Borses de Substitució de l'IVADIS, d'acord amb les bases següents:
  
Primera. Convocatòria pública
  
S'obri convocatòria pública per a la constitució de Borsa de Substitució d'Ocupació Temporal per a la provisió temporal de llocs de treball de naturalesa laboral de l'IVADIS, de les següents categories i en les següents àrees:
  
 Àrea 1 Àrea 2 Àrea 3 Àrea 4
  
Psicòleg X X X X
  
Administratiu X X
  
Assistent social X X
  
Auxiliar administratiu X X X
  
Ajudant de residència X X X X
  
Cuiner X X X X
  
Conductor X
  
Cuidador X X X X
  
DUI X X
  
Diplomat en relacions laborals X
  
Tècnic d'acció social X X
  
Fisioterapeuta X X X
  
Gobernanta X X
  
Caps de negociat X
  
Mestre taller X X X X
  
Manteniment X
  
Monitor C. E. Ocupació X
  
Responsable de torn X
  
Tècnic mitjà especialista en menors X
  
Terapeuta X
  
Terapeuta ocupacional X
  
Estimulador/a X
  
Vigilant X
  
Segona. Àmbit d'aplicació
  
1. És d'aplicació a les borses d'ocupació temporal corresponents als llocs de treball de l'IVADIS, amb exclusió de les borses de millora d'ocupació.
  
2. Es podran proveir mitjançant les borses regulades en les presents bases les vacants definitives, els llocs temporalment vacants amb dret de reserva a favor del titular i les substitucions per qualssevol de les causes previstes legalment o reglamentària, la provisió dels quals no s'efectue segons el que disposen les bases que regulen la millora d'ocupació com a sistema de provisió temporal de llocs de treball.
  
3. Amb caràcter general el període de vigència de les borses de treball de substitució serà de dos anys, comptadors a partir de l'endemà de la publicació en el DOGV de la relació definitiva d'admesos. Si a l'acabament d'este període no s'haguera constituït una nova borsa que substituïsca l'anterior, la vigència d'esta es prorrogarà de manera automàtica, sense necessitat de cap acte exprés, fins que quede constituïda la nova, amb la corresponent convocatòria prèvia.
  
4. No obstant això, podrà convocar-se nova borsa abans que transcórrega el període de vigència de l'anterior en situacions d'urgència davant de l'absència de candidats; per mitjà de resolució motivada que haurà de ser objecte d'informe prèviament per la Comissió de Seguiment
  
Tercera. Criteris per a constituir borses de substitució
  
1. Les borses de treball es constituiran atenent al principi d'especialitat, segons la naturalesa, el sector o la categoria dels llocs que caldrà ocupar.
  
No obstant, per afinitat de funcions, podran agrupar-se llocs de treball de diferents característiques, si tenen igual naturalesa funcionarial o laboral i pertanyen al mateix grup de titulació.
  
2. Les borses tindran àmbit territorial autonòmic. Es constituiran 4 àrees específiques, podent-se realitzar sol·licitud en qualsevol d'estes, i no seran excloents en cap cas.
  
- Àrea 1: Castelló de la Plana, la Vall d'Uixó i Burriana.
  
- Àrea 2: Benicarló.
  
- Àrea 3: València, Cheste, Manises, Burjassot, Rocafort, Aldaia, Godella i Alzira.
  
- Àrea 4: Elx.
  
3. La incorporació d'un centre de nova creació suposarà la seua adscripció a una de les àrees referides o la creació d'una nova atenent-hi als mateixos criteris segons la creació de les anteriors.
  
4. Les categories que formen part de les borses s'obriran depenent de cada àrea que forma l'àmbit territorial de la convocatòria, així no s'obrirà categoria en l'àrea on no hi haja plaça que s'ha de cobrir, segons la Relació de Llocs de Treball.
  
Genèricament, les borses de cada categoria contindran com a mínim 25 admesos, sense que en cap cas no puguen superar el doble de les places que s'han de cobrir. En tot cas serà la Comissió de Seguiment qui determinarà el nombre que formarà cada borsa.
  
5. Les borses de treball es constituiran mitjançant una resolució del director-gerent de l'IVADIS pel personal que ho sol·licite que, havent participat en els processos selectius per a ingressar-hi, hagen superat els requisits establits.
  
6. La constitució d'una nova borsa produirà l'extinció de la precedent del mateix àmbit i igual especialitat.
  
Quarta. Llocs que cal proveir per mitjà de les borses de substitució
  
Es podran proveir per mitjà de les borses les vacants definitives, els llocs temporalment vacants amb dret a reserva a favor del seu titular i les substitucions per qualsevol de les causes previstes legalment o reglamentària, la provisió de les quals no s'efectue d'acord amb el que disposen les bases que regulen la millora d'ocupació com a sistema de provisió temporal de llocs de treball.
  
Quinta. Requisits per a integrar-se i romandre en les borses de substitució
  
1. Tindre la nacionalitat espanyola o la nacionalitat d'un estat membre de la Unió europea, o permís de residència.
  
2. Ser major de 18 anys.
  
3. Estar en possessió del títol acadèmic específic que, si és procedent, es requerisca en la classificació del lloc o llocs de treball. Quan no s'exigisca títol determinat, caldrà posseir-se títol acadèmic del nivell que corresponga al grup de titulació a què pertanya el lloc o els llocs de treball de la borsa de què es tracte.
  
En estos dos casos és suficient, alternativament, tindre complides les condicions per a l'obtenció del títol, fins i tot haver satisfet els drets econòmics de la seua expedició, quan això escaiga.
  
4. Posseir la capacitat funcional necessària, tant física com psíquica i sensorial, per a l'exercici de les tasques pròpies del lloc que s'ha d'exercir. Per mitjà de declaració jurada de l'aspirant recollida a través de l'annex III, farà constància d'això.
  
5. No haver-li sigut imposada sanció disciplinària o, en cas contrari, haver sigut cancel·lada del seu full de servicis o tindre dret a la seua cancel·lació.
  
6. No estar sotmés a expedient disciplinari ni procés penal. No obstant això, en cas contrari podrà sol·licitar-se la inclusió en la borsa; però no podrà obtindre's destinació durant la tramitació de l'expedient o procés penal. L'eventual obtenció de destinació queda condicionada a la resolució que pose fi a l'expedient o procés.
  
Els requisits han de posseir-se el dia de finalització del termini de presentació de sol·licituds i mantindre's fins al nomenament o contracte. No obstat això, els treballadors ja inclosos que hagueren realitzat nous cursos d'ampliació d'estudis durant l'any posterior a la publicació definitiva de la Borsa de Substitució, podran presentar esta titulació, perquè siguen baremades i incloses en l'esmentada Borsa.
  
- Titulació requerida:
  
Psicòleg. Llicenciatura en Psicologia
  
Pedagog. Llicenciatura en Pedagogia
  
Fisioterapeuta. Diplomatura Universitària en Fisioteràpia
  
ATS/DUI Diplomatura Universitària en Infermeria
  
Cuidador i responsable de torn. FPI Auxiliar Clínica o tècnic equivalent.
  
Conductor. Graduat Escolar, Permís de Conduir D
  
Cuiner. FP I Hostaleria o equivalent o si no n'hi ha Graduat Escolar, carnet de manipulador
  
Monitor CE ocupació. FP II, Grau Superior, o equivalent
  
Mestre taller. FP II, Grau Superior, o equivalent
  
Terapeuta/TGM, estimulador. Diplomatura en Magisteri, Diplomatura d'Educador Social.
  
Terapeuta ocupacional. Diplomatura en Teràpia Ocupacional.
  
Assistent social. Diplomatura en Treball Social
  
Administratiu i cap de negociat. FP II, Grau Superior, Administració (o equivalent). Les auxiliars administratives que no complisquen els requisits abans esmentats i tinguen una antiguitat de deu anys en el grup D podran concursar en la Borsa d'Administratives.
  
Auxiliar administratiu. FP I, Grau Mitjà, o equivalent .
  
Governanta. BUP, FP II, Grau Superior, o equivalent.
  
Auxiliar de manteniment. FP I, Grau mitjà, Graduat Escolar o equivalent.
  
Tècnic mitjà especialista en menors. Diplomatures en Magisteri, Treball Social, Educador Social.
  
Tècnic d'acció social : Diplomatura en Magisteri, Treball Social, Educador Social.
  
Vigilant. Certificat d'escolaritat.
  
Diplomat en relacions laborals. Diplomatura en Relacions Laborals o Graduat Social.
  
Ajudant de residència. Certificat d'Estudis Primaris.
  
A més les categories de responsable de torn, cap de negociat i conductor requeriran:
  
- 3 anys d'antiguitat com a cuidador en Convaser-IVADIS (per a responsable de torn).
  
- La titulació requerida per a formar part del grup C de la classificació professional més 3 anys d'antiguitat (per a cap de negociat).
  
- 1 any d'experiència en els últims 3 anys (per a conductor).
  
Sexta. Presentació de sol·licituds i de documents
  
1. Els models d'instància seran facilitats en qualsevol dels centres que pertanyen a l'IVADIS, així com en les delegacions provincials o gerència.
  
2. Els qui, reunint els requisits exigits, desitgen formar part de la present borsa, hauran de presentar la sol·licitud dins del termini 20 dies hàbils, tot iniciant-se el còmput a partir de l'endemà de la publicació de la present Convocatòria en el DOGV i comptant com a tals de dilluns a divendres (dies en què es troben oberts els registres de l'IVADIS) ajustada als models que s'acompanyen com a annex I, II i III de la present convocatòria.
  
3. La persona interessada adjuntarà a la sol·licitud el seu currículum de formació i l'experiència professional, així com els documents degudament compulsats que acrediten els requisits exigits i els mèrits al·legats.
  
4. Les sol·licituds, junt amb la documentació que corresponga, els models de les quals figuren com annex I, annex II i annex III de la present Convocatòria, respectivament, es presentaran en el Registre d'entrada de documents de qualsevol dels centres que pertanyen a l'IVADIS, així com en les delegacions provincials o gerència. En tot cas, la sol·licitud ha de dirigir-se al president de la Comissió de Seguiment de les Borses. Tota aquella documentació o sol·licitud aportada fora de termini, no es baremarà.
  
Els llocs on es troben els registres en què recollir i presentar les sol·licituds així com els horaris de presentació d'instàncies i de recollida de documentació seran els següents:
  
- Oficines centrals
  
Av. del Port, 108. 46130 València.
  
(Horari: dilluns a divendres de 9.30 a 14.00 hores, dimarts i dijous de 16.00 hores a 18.00 hores).
  
- RESIDÈNCIA BENNÀGER
  
C/ Sor Àngela de la Creu, 2. 46524, Aldaia (València)
  
(Horari: dilluns a divendres de 9.30 a 14 hores)
  
- RESIDÈNCIA CARMEN PICÓ
  
Av. dels Esports, s/n. 46289, Alzira (València)
  
(Horari: dilluns a divendres de 9.30 a 14 hores).
  
- RESIDENCIA L'ALMARA
  
Plaça El Palleter, s/n. 46620, Burjassot (València)
  
(Horari: dilluns a divendres de 9.30 a 14 hores).
  
- RESIDÈNCIA LA HUMANITAT
  
Partida del Pi Blay, s/n. 46795, Cheste (València)
  
(Horari: dilluns a divendres de 9.30 a 14 hores).
  
- RESIDÈNCIA MANISES
  
Ctra. Manises- Riba-roja de Túria, km. 7'6. 46842 Manises (València)
  
(Horari: dilluns a divendres de 9.30 a 14 hores)
  
- RESIDÈNCIA PRAGA
  
Av. Eugenio López Trigo, 9. 46179 Rocafort (València)
  
(Horari: dilluns a divendres de 9.30 a 14 hores)
  
- CENTRE MARXALENES
  
C/ Marxalenes, 8. 46315 València
  
(Horari: dilluns a divendres de 9.30 a 14 hores)
  
- CENTRE ESPECIAL D'OCUPACIÓ IMPREMTA
  
C/ Cadirers, 4. Pol. Ind. d'Obradors. 46995 Rocafort (València)
  
(Horari: dilluns a divendres de 9.30 a 14 hores)
  
- CENTRE ESPECIAL D'OCUPACIÓ MANITAS
  
C/ Domingo Gómez, 21. 46188 València
  
(Horari: dilluns a divendres de 9.30 a 14 hores)
  
- DELEGACIÓ PROVINCIAL D'ALACANT
  
Av. Alacant, núm. 15, entresòl 03922 Elx (Alacant)
  
(Horari: dilluns a divendres de 9.30 a 14.00 hores, dimarts i dijous de 16.00 hores a 18.00 hores)
  
- CENTRE LA TRAMOIA
  
Av. Mestre Melcior Botella, núm. 2. 03796 Elx (Alacant)
  
(Horari: dilluns a divendres de 9.30 a 14 hores)
  
- CENTRO VIRGEN DE LA LUZ
  
Partida de Matola, Polígon 1-núm. 32., 03568 Elx (Alacant)
  
(Horari: dilluns a divendres de 9.30 a 14 hores)
  
- CAMP JUBALCOY
  
Partida Jubalcoy, Pol. 1-85. 03651 Elx (Alacant)
  
(Horari: dilluns a divendres de 9.30 a 14 hores)
  
- RC DEL MENOR BAIX VINALOPÓ
  
C/ Camí de l'Almàssera, s/n. 03610 Elx (Alacant)
  
(Horari: dilluns a divendres de 9.30 a 14 hores)
  
- DELEGACIÓ PROVINCIAL DE CASTELLÓ
  
C/ Cavallers, núm. 26-1a. 12626 Castelló
  
(Horari: dilluns a divendres de 9.30 a 14.00 hores, dimarts i dijous de 16.00 hores a 18.00 hores).
  
- CENTRE RAFALAFENA
  
Plaça de les Normes de Castelló, s/n. 12907 Castelló
  
(Horari: dilluns a divendres de 9.30 a 14 hores)
  
- CENTRE BELCAIRE
  
Partida de la Cova, s/n. 12824 la Vall d'Uixó (Castelló)
  
(Horari: dilluns a divendres de 9.30 a 14 hores)
  
- CENTRE BURIS-ANA
  
C/ Manuel Cubedo i Giner, s/n. 12.530 Burriana (Castelló)
  
(Horari: dilluns a divendres de 9.30 a 14 hores)
  
- CENTRE EL MAESTRAT
  
Carretera de Càlig, s/n. 12562 Benicarló (Castelló)
  
(Horari: dilluns a divendres de 9.30 a 14 hores)
  
5. La consignació de dades falses, o la falsedat de la documentació aportada, implica l'exclusió de la borsa corresponent, sense perjuí de les mesures legals corresponents.
  
6. En el cas que un mateix treballador opte a la seua inclusió en més d'una borsa de millora haurà d'aportar una sol·licitud per cada una de les categories, així com còpia de la documentació en totes i cada una de les sol·licituds.
  
7. El termini concedit per a l'esmena d'errors serà de 10 dies.
  
Sèptima . Admissió de sol·licitants i baremació de mèrits
  
1. La Comissió de Seguiment examinarà les sol·licituds que s'hauran presentat, comprovarà si els requisits exigits i mèrits al·legats han sigut justificats degudament i, finalment, atribuirà la puntuació que a cada sol·licitant corresponga, d'acord amb el barem que s'aplique. Es comprovaran i, per tant, formaran part de la Borsa només el nombre d'aspirants que per cada categoria es consideren necessaris per a cobrir les necessitats de l'IVADIS. La resta de sol·licituds seran examinades solament si es considera necessari per la Comissió per raó d'una possible extinció de la Borsa..
  
2. Esta Comissió, finalitzat el tràmit anterior, formularà seguidament proposta amb la relació de sol·licitants que s'hi han d'admetre i, si és procedent, que cal excloure'n. En el primer supòsit s'indicarà la puntuació obtinguda, i en cas de proposta d'exclusió, se n'indicarà el motiu.
  
3. A la vista de l'anterior proposta i sense perjuí d'efectuar les modificacions que en dret considere procedents, el director-gerent dictarà resolució aprovant provisionalment les relacions d'admesos i d'exclosos, expressant la puntuació total o el motiu d'exclusió i concedint un termini de deu dies, a partir del següent de la seua publicació en el Diari Oficial de la Generalitat Valenciana, perquè els interessats puguen al·legar-hi el que consideren convenient al seu dret i, si és procedent, esmenar o completar la seua sol·licitud o documentació, tot aportant les proves pertinents.
  
4. Examinades les al·legacions i proves aportades, la referida Comissió formularà proposta al director-gerent, que dictarà resolució, la qual es publicarà en el Diari Oficial de la Generalitat Valenciana, aprovant amb caràcter definitiu la relació d'admesos, amb expressió de la seua puntuació, i la d'exclosos, si n'hi haguera, amb indicació del motiu.
  
5. La resolució a què es referix el paràgraf anterior es dictarà i publicarà dins del termini de dos mesos hàbils, comptadors des de l'endemà de la publicació de la convocatòria de la borsa corresponent.
  
Octava. Barem de mèrits
  
1. Per a establir l'orde de prelació dels qui sol·liciten formar part d'una borsa de substitució, s'atendrà a la puntuació obtinguda per la valoració dels mèrits al·legats i degudament acreditats, d'acord amb el barem següent:
  
1.1 Per formació, fins a un màxim de 13 punts, segons els següents apartats:
  
1.1.1 Titulació acadèmica. Per qualsevol títol acadèmic d'igual o superior nivell a l'exigit per a l'acompliment del lloc de treball que s'ha de proveir, excepte el que siga necessari per a l'accés al lloc: 1'5 punts per títol, fins a un màxim de 3 punts. Només es puntuarà el títol o títols de major nivell; entenent-se compreses en este aquelles altres titulacions necessàriament prèvies per a l'obtenció del de nivell superior.
  
1.1.2 Cursos de formació i perfeccionament. Els cursos de formació i perfeccionament, dels quals els interessats posseïsquen certificat o credencial d'assistència, convocats o homologats per centre o organisme oficial distingint entre cursos específics i genèrics, amb duració igual o superior a quinze hores, es valoraran de la manera següent:
  
Com a cursos específics es valorarà els impartits per l'IVADIS per a la categoria a la qual es presenta o aquells oficials que tinguen a vore directament amb la categoria.
  
CURSOS DE FORMACIÓ ESPECÍFICS (MÀXIM: 3 PUNTS)
  
De 100 o més hores: 2'50 punts
  
De 75 a menys de 100 hores: 2'00 punts
  
De 50 a menys de 75 hores: 1'50 punts
  
De 25 a menys de 50 hores: 1'00 punt
  
De 15 a menys de 25 hores: 0'30 punts
  
Com a cursos genèrics, es valorarà tot aquell dins de l'Àrea de Servicis Socials, Sanitat o Educació i relacionats amb els servicis que presta l'IVADIS.
  
CURSOS DE FORMACIÓ GENÈRICS (MÀXIM: 2 PUNTS)
  
De 100 o més hores 2 punts
  
De 75 a menys de 100 hores 1'5 punts
  
De 50 a menys de 75 hores 1 punt
  
De 25 a menys de 50 hores 0'5 punts
  
De 15 a menys de 25 hores 0'2 punts
  
En este apartat no es puntuaran els cursos de valencià ni d'idiomes comunitaris. Tampoc es puntuaran els cursos d'una carrera acadèmica; doctorat; ni d'instituts universitaris, quan estos formen part del pla d'estudis del centre; ni els cursos de preparació o formació relacionats amb processos d'especialització i de selecció d'empleats públics, de promoció interna, de plans d'ocupació i d'adaptació del règim jurídic del personal a la naturalesa jurídica dels llocs de treball.
  
1.1.3 Valencià. El coneixement del valencià es valorarà fins a un màxim de 3 punts, amb l'acreditació prèvia d'estar en possessió del certificat expedit o homologat per la Junta Qualificadora de Coneixements de Valencià, d'acord amb l'escala següent:
  
Coneixement oral: 0'75 punts
  
Grau Elemental: 1 punt
  
Grau Mitjà: 2 punts
  
Grau Superior: 3 punts
  
Es puntuarà únicament el nivell més alt de coneixements de valencià que es posseïsca, sempre que no constituïsca requisit del lloc que s'ha de proveir. En este últim cas, es valorarà exclusivament estar en possessió de certificat de coneixements del valencià superior a l'exigit com a requisit, segons la puntuació de l'anterior escala.
  
1.1.4 Idiomes d'altres països de la Unió Europea. Es valorarà amb 0,2 punts cada curs complet d'un idioma d'un altre país de la Unió Europea, o el seu equivalent si es tracta de cicles o, si és procedent, 12 crèdits, corresponents a títol expedit per una universitat o escola oficial d'idiomes, públiques o legalment reconegudes per a impartir estudis amb validesa oficial. Fins a un màxim d'1 punt.
  
1.1.5 Proves selectives. Per haver superat exercicis eliminatoris de proves selectives per a l'ingrés com a funcionari de carrera o contractat laboral indefinit, al servici de l'administració del Govern Valencià, en grup de titulació igual o superior al del lloc que s'ha de cobrir: 0'5 punts per cada exercici superat, fins a un màxim d'1 punt.
  
1.2 Per servicis prestats fins a un màxim d'13 punts:
  
Per cada mes complet de servicis efectius (sempre que guarde similitud amb el lloc sol·licitat): 0'05 punts
  
Per cada mes complet de servicis efectius (sense relació amb el lloc): 0'035 punts
  
Per a justificar el temps treballat, caldrà aportar un Certificat de Vida Laboral (que expedix la Tresoreria de la Seguretat Social). Per a saber si el temps treball té o no relació amb el lloc de treball, caldrà aportar una còpia dels contractes i certificat d'empresa amb descripció de les funcions desenrotllades.
  
Es considerarà ?temps treballat en lloc que guarde similitud?, el realitzat en la mateixa categoria.
  
2. Quan l'aplicació del barem produïsca empats, estos es dirimiran per la millor puntuació que s'obtinga seguint l'orde preferent de cada apartat, segons la numeració de menor a major que tenen assignada. Si encara així persistira l'empat, se seguirà l'orde alfabètic de cognoms i nom. En el cas que seguisca l'empat, es resoldrà per sorteig
  
Novena. Recursos
  
Contra la present Resolució, que esgota la via administrativa, podrà interposar-s'hi recurs contenciós administratiu davant dels òrgans jurisdiccionals contenciosos administratius de la Comunitat Valenciana, en el termini de dos mesos comptats des de l'endemà de la seua publicació en el DOGV, de conformitat amb el que establixen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa i, potestativament, podran interposar el recurs de reposició en el termini d'un mes davant del director-gerent, d'acord amb els articles 116 i 117 de la referida Llei 30/1992, segons la seua redacció modificada per la Llei 4/1999.